226 Jurnalul Oficial al Uniunii Europene 19Jvol. 3 3200200188 6.3.2002 JURNALUL OFICIAL AL COMUNITĂȚILOR EUROPENE L 63/14 DECIZIA CONSILIULUI din 28 februarie 2002 privind măsurile de control și sancţiunile penale referitoare la noul drog sintetic PMMA (2002/188/JAl) CONSILIUL UNIUNII EUROPENE, având în vedere Tratatul privind Uniunea Europeană, având în vedere Acţiunea comună 97/396/JAl din 16 iunie 1997 privind schimbul de informații, evaluarea riscurilor și controlul noilor droguri sintetice (!), în special articolul 5 alineatul (1), având în vedere inițiativa Comisiei, întrucât: (1) A fost elaborat un raport de evaluare a riscurilor asociate PMMA [parametoximetilamfetamină sau N-metil-1-(4- metoxifenil)-2-aminopropan], în temeiul articolului 4 ali- neatul (3) din Acţiunea comună 97/396/JAl, cu ocazia unei reuniuni convocate sub auspiciile Comitetului Științific al Observatorului European pentru Droguri și Toxicomanie. (2)  În prezent, patru state membre au plasat PMMA sub controlul legislației interne privind drogurile. (3) Nici unul dintre tabelele Convenției din 1971 privind substanțele psihotrope a Organizației Națiunilor Unite nu menționează PMMA. PMMA prezintă riscuri pentru sănă- tatea persoanelor și ar putea constitui o amenințare pentru sănătatea publică. PMMA este un analog al amfetaminei, foarte apropiat de PMA care a fost adăugată în Lista I a Convenției din 1971 a Organizaţiei Naţiunilor Unite. PMMA nu are nici un efect terapeutic. (4)  În Uniunea Europeană, PMMA a fost întotdeauna consumată, împreună cu PMA, în comprimate vândute ca „ecstasy” (MDMA). Nu există o piață propriu-zisă pentru consumul de PMMA sau PMA. (5)  PMMA combinată cu PMA a fost asociată cu trei decese care au survenit în Comunitatea Europeană. Experimentele pe animale indică faptul că, pentru PMMA, marja dintre doza activă și doza letală este foarte mică și că există așadar un risc ridicat de toxicitate acută la om care poate duce la moarte. Se pare că PMMA are o toxicitate comparabilă cu cea a PMA și MDMA. (6)  S-a constatat existența traficului și a distribuției de PMMA în patru state membre, dintre care trei deţin informații pri- vind rolul crimei organizate în traficul cu PMMAJPMA. Au fost capturate 18 870 de comprimate care conțin PMMA cu ocazia a 29 de incidente. În Comunitatea Europeană nu există o producție la scară largă de PMMA. Două labora- () JOL167,25.6.1997, p. 1. toare au făcut obiectul unor capturi în țări ale Europei de est și se estimează că în aceste țări producția continuă. (7) Este necesar ca statele membre să supună PMMA măsuri- lor de control și sancţiunilor penale prevăzute de legislația acestora, în conformitate cu obligaţiile care le revin în temeiul Convenţiei din 1971 privind substanţele psihotrope a Organizației Națiunilor Unite, în ceea ce pri- vește substanțele enumerate în Lista I sau II din convenția menționată, DECIDE: Articolul 1 Statele membre iau măsurile necesare, în conformitate cu legislația internă, pentru a supune PMMA [parametoximetilamfetamină sau N-metil-1-(4-metoxifenil)-2-aminopropan] măsurilor de control și sancţiunilor penale prevăzute de legislația acestora, în conformitate cu obligațiile care le revin în temeiul Convenției din 1971 privind substanțele psihotrope a Organizației Naţiunilor Unite, în ceea ce privește substanțele enumerate în Lista I sau II din convenția menționată. Articolul 2 În conformitate cu articolul 5 alineatul (1) paragraful al treilea din Acţiunea comună 97/396/JAl, statele membre dispun de un termen de trei luni de la data intrării în vigoare a prezentei decizii pentru a lua măsurile prevăzute la articolul 1. În termen de șase luni de la data intrării în vigoare a prezentei decizii, statele membre informează Secretariatul General al Consiliului și Comisia despre măsurile pe care le-au luat. Articolul 3 Prezenta decizie se publică în Jurnalul Oficial. Aceasta intră în vigoare în ziua următoare datei publicării sale. Adoptată la Bruxelles, 28 februarie 2002. Pentru Consiliu Președintele A. ACEBES PANIAGUA